7. 5. 83 De Europæiske Fællesskabers Tidende Nr. L 121/31 KOMMISSIONENS BESLUTNING af 22. april 1983 om kontrol på stedet vedrørende gennemførelsen af de nationale planer for udryddelse af klassisk svinepest (83/222/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 80/1095/EØF af 11. november 1980 om bekæmpelse af klassisk svine- pest på Fællesskabets område og om vedvarende beskyttelse mod sygdommen (), særlig artikel 5, under henvisning til Rådets beslutning 80/1096/EØF om en finansiel aktion fra Fællesskabets side med henblik på udryddelse af klassisk svinepest ?), særlig artikel 5, stk. 4, og ud fra følgende betragtninger : For at forbedre svinebestandens sundhedstilstand i Fællesskabet samt lette samhandelen indførte Rådet ved direktiv 80/1095/EØF og beslutning 80/1096/EØF en fælles aktion med henblik på udryddelse af klassisk svinepest ; i artikel 5 i direktiv 80/1095/EØF og artikel 5, stk. 4, i beslutning 80/1096/EØF er det fastsat, at der regel- mæssigt skal foretages kontrol på stedet for ud fra et veterinært synspunkt at sikre, at de nationale udryddel- sesplaner gennemføres ; med henblik på anvendelsen af disse bestemmelser bør der fastsættes forskrifter for udførelsen af denne kontrol på stedet ; Den stående Veterinærkomité bør holdes underrettet om resulta- terne af kontrollen med de iværksatte foranstaltninger ; de i denne beslutning fastsatte foranstaltninger er i overensstemmelse med udtalelse fra Den stående Vete- rinærkomité — VEDTAGET FØLGENDE BESLUTNING : Artikel 1 Der foretages kontrol på stedet med henblik på ud fra et veterinært synspunkt at tilse, at de nationale planer for udryddelse af klassisk svinepest gennemføres i hver ()) EFT nr. L 325 af 1. 12. 1980, s. 1. ) EFT nr. L 325 af 1. 12. 1980, s. 5. enkelt af de pågældende medlemsstater, første gang inden den 1. juli 1983 og derefter årligt, så længe fællesskabsaktionen varer. Artikel 2 1. Kommissionen udpeger i hvert enkelt, tilfælde sagkyndige, som skal varetage den i artikel 1 omhand- lede kontrol på stedet. 2. Medlemsstater får tredive dage forud for kontrol- besøget meddelelse herom, således at de kan yde Kommissionen den nødvendige bistand, jf. artikel 5 i direktiv 80/109S/EØF og artikel 5, stk. 4, i beslutning 80/1096/EØF. 3. Med henblik på kontrollen på stedet aflægger de sagkyndige besøg hos de centrale eller regionale myndigheder, der er ansvarlige for gennemførelsen af udryddelsesplanerne. De kan ligeledes i fornødent omfang og på egen anmodning aflægge besøg på bedrifter, slagterier, destruktionsanstalter, laboratorier samt andre relevante steder og lokaler. Artikel 3 Den rapport, der udarbejdes i forbindelse med den i artikel 1 omhandlede kontrol på stedet, forelægges Den stående Veterinærkomité. Artikel 4 Denne beslutning er rettet til medlemsstaterne. Udfærdiget i Bruxelles, den 22. april 1983. På Kommissionens vegne Poul DALSAGER Medlem af Kommissionen